《麦讱轩年兄寿八十庭列十老丈夫子赋贺》
明代·郭棐

五羊居近列仙都，君握长生不老符。华发三千金鼎就，庭兰十老锦云铺。

图开函谷关中景，酒献蓬山碧玉壶。从此百灵廷上算，又增名入阆风图。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。